ནེའུ་ཡོག་གྲོང་ཁྱེར་གྱི་སྤྱི་ཁྱབ་བློན་ཆེན་མའེ་ཁལ་བྷུ་ལུམ་བྷག་གིས་ཕྱི་ལོ་༢༠༠༦ལོ་ནས་གྲོང་ཁྱེར་སྤྱི་ཡོངས་ཀྱི་སློབ་གྲྭ་ཁག་ནང་ཁ་པར་བཀག་སྡོམ་བྱས་ཡོད་ཀྱང་།ཕྱི་ལོ་༢༠༡༥ལོར་ཁོང་གི་ཤུལ་འཛིན་བྷིལ་དྷེ་བྷ་ལ་སོ་ཡིས་ཕྱིར་འཐེན་བྱས་པ་རེད།བྷིལ་གྱིས་སློབ་གྲྭ་ཁག་སོ་སོར་ཁྲིམས་སྲོལ་གཏན་འབེབས་བྱེད་བཅུག་ན།དོ་མི་མཉམ་པའི་རང་བཞིན་ཉུང་དུ་གཏོང་ཐུབ་པའི་འདོད་ཚུལ་གླེང་གི་ཡོད།དེ་སྔ་སློབ་གྲྭར་ཁ་པར་བཀག་སྡོམ་བྱེད་སྐབས་སྐྱོན་བརྗོད་བྱེད་དོན་གཅིག་ནི།སློབ་གྲྭའི་ཉེ་འགྲམ་དུ་ཁ་པར་བདག་ཉར་བྱེད་པའི་རླངས་འཁོར་ཡོང་འགོ་ཚུགས་པ་དེ་རེད།དེ་དག་གིས་ཉིན་རེར་ཁ་པར་བཅོལ་གླ་ཨ་སྒོར་༡ལེན་པ་དང་།སློབ་ཕྲུག་འགའ་ཞིག་གིས་ལོ་ཧྲིལ་པོར་ཨ་སྒོར་༡༨༠སྤྲད་ཡོད་པ་རེད།